О Б Р А З Л О Ж Е Њ Е

I Уставни основ за доношење Закона

Уставни основ за доношење овог закона, садржан је у члану 99. став 1. тачка 4. Устава Републике Србије, према којем Народна скупштина потврђује међународне уговоре када је законом предвиђена обавеза њиховог потврђивања.

II Разлози за доношење Закона и циљеви који се њиме остварују

Овим законом се омогућава спровођење Споразума између Европске уније и Републике Србије о учешћу Републике Србије у „Фискалису”, програму Уније за сарадњу у области опорезивања, у циљу обезбеђивања континуитета учешћа у активностима програма, односно унапређења стандарда и усклађивања са прописима и најбољим праксама Европске уније на путу Републике Србије ка чланству у Европској унији.

III Објашњење основних правних института и појединачних решења

Одредбом члана 1. Предлога закона предвиђа се потврђивање Споразума између Европске уније и Републике Србије о учешћу Републике Србије у „Фискалису”, програму Уније за сарадњу у области опорезивања.

Одредба члана 2. Предлога закона садржи текст Споразума између Европске уније и Републике Србије о учешћу Републике Србије у „Фискалису”, програму Уније за сарадњу у области опорезивања, у оригиналу на енглеском језику и у преводу на српски језик.

У одредби члана 3. Предлога закона уређује се ступање на снагу овог закона.

IV Оцена потребних финансијских средстава за спровођење Закона

За спровођење овог споразума обезбеђена су финансијска средства Законом о буџету Републике Србије за 2024. годину („Службени гласник РС”, број 93/23), док ће за наредне године средства бити обезбеђена у складу са усвојеним законом о буџету Републике Србије за ту фискалну годину.

Део средства за финансирање програма „Фискалис” за сваку годину учешћа ће Републици Србији бити рефундиран из Инструмената Европске уније за претприступну помоћ (ИПА фондови).